Diari Oficial de la Generalitat Valenciana


Sumari del DOGV 5039, del 30-06-2005 (2005/7636)

Informació pública de la proposta de programa d'actuació integrada per al desenvolupament de les unitats d'execució denominades sector SUD 32, sector SUD 33 i sector SUD 38, totes elles del terme municipal de Vinaròs.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7636


Organisme emissor
:   Astroc Mediterraneo, SA

Tipus de document
:   Anunci

Informació pública de la proposta de programa d'actuació integrada per al desenvolupament de les unitats d'execució denominades sector SUD 32, sector SUD 33 i sector SUD 38, totes elles del terme municipal de Vinaròs. [2005/A7636]
  
La mercantil Astroc Mediterráneo, SA, ha formulat propostes de programa d'actuació integrada per al desenvolupament de les unitats d'execució denominades sector SUD 32, sector SUD 33 i sector SUD 38, totes elles del terme municipal de Vinaròs, les alternatives tècniques de les qual inclouen, cada una, memòria del programa d'actuació integrada, pla parcial, projecte d'urbanització, estudi de seguretat i salut i escriptura de constitució i estatuts de les agrupacions d'interés urbanístic denominades AIU SUD 32 Vinaròs, AIU SUD 33 Vinaròs i AIU SUD 38 Vinaròs, així com les sol·licituds de les cèdules d'urbanització corresponents a cada un dels sectors.
  
Les esmentades propostes de programa d'actuació integrada estan referendades i recolzades respectivament per les agrupacions d'interés urbanístic denominades AIU SUD 32 Vinaròs, AIU SUD 33 Vinaròs i AIU SUD 38 Vinaròs, on podran integrar-se els propietaris que ho desitgen i així ho manifesten; els estatuts i acords socials de les agrupacions quedaran exposats al públic junt amb les alternatives tècniques corresponents.
  
Així mateix, en virtut del que disposa l'article 48 i concordants de la LRAU, els esmentats programes d'actuació integrada i documents urbanístics annexos se sotmeten a informació pública durant el termini de 20 dies, comptadors des de la publicació de l'anunci en el Diari Oficial de la Generalitat Valenciana.
  
Durant el dit termini de 20 dies podran formular-se qualssevol al·legacions, en els termes establits en la Llei 6/1994, i amb tal objecte podrà consultar-se la documentació dels distints programes protocol·litzada a la Notaria de Jesús María Gallardo Aragó, sítia al passatge del Dr. Ricardo Santos, 12, entresòl, els dies hàbils, de 09.00 a 14.00 hores, on podrà obtindre's una còpia de les actes de protocol·lització de les alternatives tècniques i consultar-se els projectes i documents annexos.
  
L'esmentada documentació podrà consultar-se als locals de l'Ajuntament de Vinaròs durant el mateix termini de 20 dies, en horari d'oficina, on podran presentar-se tant les al·legacions que s'estimen oportunes com les alternatives tècniques que pretenguen competir amb les exposades al públic.
  
Així mateix, durant el període de cinc dies, comptadors des del venciment del termini anterior, podran presentar-se les proposicions juridicoeconòmiques a les alternatives tècniques presentades, per a optar a l'adjudicació dels programes; llevat que durant els 10 primers dies d'informació pública alguna persona es comprometera a presentar una alternativa tècnica substancialment diferent de les inicials i en prestara caució, i això en la quantia que es determine, i en este cas pertocaria la pròrroga de 20 dies addicionals de l'article 46.4 de la LRAU.
  
Tramesa d'avisos al domicili fiscal de titulars cadastrals: en compliment del que disposa l'article 46.3 de la Llei Reguladora de l'Activitat urbanística, s'ha procedit, amb anterioritat al present anunci, a enviar un avís amb el seu contingut a la totalitat de titulars cadastrals afectats.
  
En previsió de la possibilitat de supòsits regulats en l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, i perquè valga de notificació, s'adjunta una relació de parcel·les cadastrals incloses en este sector, la titularitat o domicili fiscal de les quals apareix com a desconegut. Tal relació s'ha exposat, igualment, al tauler d'edictes de l'Ajuntament.
  
Sector Polígon Parcel·la Titular Domicili
  
33 22 155 Mario Gianni Rosales Desconegut
  
38 22 22 Batiste Fibla Forcadell Desconegut
  
38 22 95 Desconegut Desconegut